CELEX: 62007CN0565
Language: da
Date: 2007-12-31 00:00:00
Title: Sag C-565/07 P: Appel iværksat den 31. december 2007 af AMS Advanced Medical Services GmbH til prøvelse af dom afsagt af Retten i Første Instans (Femte Afdeling) den 18. oktober 2007 i sag T-425/03, AMS Advanced Medical Services GmbH mod Kontoret for Harmonisering i det Indre Marked (Varemærker og Design) (KHIM)

8.3.2008   
            
            
               DA
            
            
               Den Europæiske Unions Tidende
            
            
               C 64/23
            
         Appel iværksat den 31. december 2007 af AMS Advanced Medical Services GmbH til prøvelse af dom afsagt af Retten i Første Instans (Femte Afdeling) den 18. oktober 2007 i sag T-425/03, AMS Advanced Medical Services GmbH mod Kontoret for Harmonisering i det Indre Marked (Varemærker og Design) (KHIM)
   (Sag C-565/07 P)
   (2008/C 64/34)
   Processprog: tysk
   Parter
   
      Appellant: AMS Advanced Medical Services GmbH (ved Rechtsanwältin S. Schäffler)
   
      De andre parter i appelsagen: Kontoret for Harmonisering i det Indre Marked (Varemærker og Design) og American Medical Systems, Inc.
   Appellanten har nedlagt følgende påstande
   
               —
            
            
               Dom afsagt af Retten den 18. oktober 2007 ophæves.
            
         
               —
            
            
               Kontoret for Harmonisering i det Indre Marked (Varemærker og Design) og American Medical Systems, Inc. tilpligtes at betale omkostningerne både i sagen for Retten og i sagen for Domstolen.
            
         Anbringender og væsentligste argumenter
   Appellen vedrører Rettens urigtige anvendelse af fællesskabsretten. Retten afviste, at appellanten først under sagen for appelkammeret kunne fremsætte begæring om, at indsigeren skulle godtgøre brugen af varemærket. Retten misforstod derved princippet om funktionel kontinuitet mellem Harmoniseringskontorets instanser og tilsidesatte artikel 43, stk. 2 og 3, samt artikel 74 i forordning (EF) nr. 40/94.
   I medfør af princippet om funktionel kontinuitet mellem Harmoniseringskontorets instanser skulle appelkammeret have taget hensyn til alle appellantens anbringender, der blev gjort gældende både i sagen for Indsigelsesafdelingen og i sagen for appelkammeret.